stanford-oval/wikipedia huggingface dataset:
Marco Reus
Seuraura > Borussia Dortmund

Reus teki 4. tammikuuta 2012 viiden vuoden sopimuksen Borussia Dortmundin kanssa 17,1 miljoonalla eurolla. Ensimmäisellä Dortmund-kaudellaan hän pelasi Mestarien liigassa kaikki 13 ottelua, joissa teki neljä ja syötti kolme maalia. Hän pelasi täydet minuutit myös tappiollisessa loppuottelussa. Bundesliigassa hän teki samalla kaudella 32 ottelussa 14 osumaa ja alusti 11 maalia.
Seuraavalla kaudella Reus valittiin toistamiseen Bundesliigan kauden pelaajaksi hänen tehtyään 30 ottelussa 16 maalia sekä annettuaan 14 maalisyöttöä, mikä oli eniten liigassa. Mestarien liigan yhdeksässä ottelussa hän sekä teki että syötti viisi maalia. Kauden aluksi hän oli voittanut DFL-Supercupin.
Reus teki 10. helmikuuta 2015 Dortmundin kanssa uuden sopimuksen, joka kesti vuoteen 2019. Hän pelasi kausien 2014–2018 aikana yhteensä 74 bundesliigaottelua, joissa hän teki 33 ja syötti 13 maalia. Mestarien liigassa hän teki näinä vuosina kahdeksassa ottelussa seitsemän maalia ja antoi neljä maalisyöttöä. Hän voitti Saksan Cupin 2017. Hän oli ristisidevamman vuoksi sivussa koko syyskauden 2017 ja on vuosien varrella kärsinyt useista muistakin loukkaantumisista.
Reus valittiin kolmannen kerran Bundesliigan kauden pelaajaksi 2018–2019, jolloin hän viimeisteli 27 liigaottelussa 17 maalia ja antoi 11 maalisyöttöä. Mestarien liigassa hän pelasi kuusi ottelua ja teki yhden maalin sekä antoi yhden maalisyötön. Hänet valittiin toistamiseen Saksan vuoden jalkapalloilijaksi 2019. Hän voitti DFL-Supercupin 2019.
Kaudella 2019–2020 Reus pelasi 19 bundesliigaottelua, joissa hän teki 11 maalia, ja neljä Mestarien liigan ottelua. Hän ei pystynyt pelaamaan helmikuun 2020 alkupäivien jälkeen tulleen lihasvamman vuoksi loppukauden aikana. Kaudella 2020–2021 hän pelasi Bundesliigassa 32 ottelua, joissa hän teki kahdeksan maalia, ja Mestarien liigassa kymmenen ottelua, joissa hän teki yhden maalin, neljännesvälieräottelussa Manchester Cityä vastaan. Hän voitti Saksan cupin ja syötti loppuottelussa RB Leipzigia vastaan kaksi Dortmundin neljästä maalista. Kaudella 2021–2022 hän pelasi Bundesliigassa 29 ottelua, joissa hän teki yhdeksän maalia ja antoi 16 maalisyöttöä. Mestarien liigan kuudessa ottelussaan hän teki kolme maalia. Eurooppa-liigassa hän pelasi kaksi ottelua. Kaudella 2022–2023 hän teki kuusi maalia pelaamissaan 25 bundesliigaottelussa. Mestarien liigassa hän pelasi kolme ottelua ja teki yhden maalin.
Seuraura > LA Galaxy

15. elokuuta 2024 Reus siirtyi kahden ja puolen vuoden sopimuksella MLS-joukkue LA Galaxyyn.
Maajoukkueura

Reus pelasi Saksan maajoukkueessa aiemmin numerolla 21, mutta Miroslav Klosen lopetettua maajoukkueuransa numero 11 vapautui Reusille. Hän on pelannut 48 A-maaottelua ja tehnyt niissä 15 maalia. Saksan alle 21-vuotiaiden maajoukkueessa Reus teki debyyttinsä 11. elokuuta 2009 ystävyysottelussa Turkkia vastaan. Hän pelasi ensimmäisen pelinsä A-maajoukkueessa 7. lokakuuta 2011 Turkkia vastaan. Lokakuun 2019 hän oli poissa maajoukkueesta lähes kaksi vuotta kunnes pelasi syksyllä 2021 neljä MM-karsintaottelua. Tämän jälkeen hän ei ole pelannut maajoukkueessa.
Reus pelasi Puolan ja Ukrainan EM-kilpailuissa 2012 voitokkaassa puolivälierässä Kreikkaa ja tappiollisessa välierässä Italiaa vastaan. Hän teki Kreikka-ottelussa Saksan neljännen maalin. Hän ei päässyt vuonna 2014 Brasilian MM-kilpailuihin loukkannuttuaan ystävyysottelussa Armeniaa vastaan. Ranskan EM-kilpailut 2016 menivät myös häneltä ohi, kun hän ei ehtinyt parantua Saksan cupin jälkeen ajoissa kisoihin. Venäjän MM-kilpailuissa 2018 hän pelasi Saksan kaikissa kolmessa ottelussa ja kahdessa niistä täyden ajan. Toisessa ottelussa Ruotsia vastaan hän teki joukkueensa ensimmäisen maalin.
Maajoukkueura > Maajoukkuetilastot

Päivitetty 31.7.2023
| Saksa> Vuosi | Saksa> Ottelut | Saksa> Maalit |
| --- | --- | --- |
| 2011 | 3 | 0 |
| 2012 | 11 | 5 |
| 2013 | 5 | 2 |
| 2014 | 4 | 0 |
| 2015 | 4 | 2 |
| 2016 | 2 | 0 |
| 2018 | 8 | 1 |
| 2019 | 7 | 3 |
2020: 0
| 2021 | 4 | 2 |
| Yhteensä | 48 | 15 |
Metabolinen oireyhtymä

Metabolinen oireyhtymä eli MBO tarkoittaa tilaa, jossa samalla henkilöllä on useita valtimonkovettumataudin eli ateroskleroosin ja aikuistyypin diabeteksen vaaratekijöitä. Näitä ovat:
ylipaino (erityisesti vyötärölihavuus)
kohonnut verenpaine
kohonnut paastoverensokeri
insuliiniresistenssi
kohonneet veren rasva-arvot, erityisesti triglyseridit
matala HDL-kolesteroli
Tautiluokitukset

ICD-10      = E66.00
ICD9        = 277.7
OMIM        = 605552
Oireet ja löydökset

WHO:n suosituksen mukaan metaboliseen oireyhtymän tunnusmerkkeihin kuuluvat[lähde? ] glukoosi-intoleranssi, heikentynyt glukoosinsieto tai diabetes ja/tai insuliiniresistenssi yhdessä vähintään kahden seuraavan osatekijän kanssa:
Heikentynyt glukoosin säätely tai diabetes
Insuliiniresistenssi
Kohonnut verenpaine
Kohonneet veren triglyseridit
Keskivartalolihavuus (miehet: vyötärö– lantiosuhde > 0,90, naiset > 0,85) ja/tai painoindeksi (BMI) > 30 kg / m2 )
Mikroalbuminuria (virtsaan erittyy albumiinia > 20 µg / min, tai albumiini-kreatiniinisuhde suurempi tai yhtä suuri kuin 30 mg / g).
Muita metaboliseen oireyhtymään liittyviä löydöksiä on kuvattu, esimerkiksi hyperurikemia ja veren hyytymismishäiriöt, mutta ne eivät ole kriittisiä tekijöitä oireyhtymän toteamisessa.
Metabolisesta oireyhtymästä kärsivien riski sairastua paksunsuolen tai peräsuolen syöpään on 75 % korkeampi kuin niillä, joilla ei oireyhtymää ole.
Berberiini (BBR) on kasviperäinen myrkyllinen alkaloidi, joka lisää sekä LDL-reseptoreja että insuliinireseptoreja (InsR) ja voi siten teoriassa ehkäistä ja hoitaa metabolista oireyhtymää.
Hoito

Hoidossa pyritään ensisijaisesti vaikuttamaan elämäntapoihin, koska metabolisesta oireyhtymästä kärsivistä potilaista puolet on ylipainoisia. Laihduttaminen parantaa veren rasva- ja sokeriarvoja vähentäen samalla sydämen kuormitusta ja alentaen verenpainetta. Liikunnan lisäksi ruokavalio on tärkeä osa metabolisen oireyhtymän hoitoa. Hoidon kannalta parhaasta ruokavaliosta ei ole yksimielisyyttä: kaikki energiansaantia vähentävät ruokavaliot johtavat laihtumiseen. Tyypillisesti suositeltu ruokavalio on vähärasvainen ja runsaskuituinen. Enenevässä määrin kiinnitetään kuitenkin huomiota vihannesten ja kasvisten nauttimiseen sekä ravinnon hiilihydraattien määrään ja laatuun (vain kohtuullisesti sokeria ja sokeristuvia hiilihydraatteja, kuten sokeripitoisia elintarvikkeita, jauhoja, ryynejä, puuroa, leipää, pullaa, riisiä tai perunaa). Liikunta ja ruokavalio edistävät laihtumista ja kohentavat veren rasva- ja sokeriarvoja. Suolan käyttöä tulee myös vähentää.
Tupakoinnin lopettaminen on tärkeää, koska se lisää samojen sairauksien riskiä kuin metabolinen oireyhtymä. Alkoholin käytön tulisi olla kohtuullista.[lähde? ]
Elämäntapamuutoksilla on iso merkitys, koska niiden epäonnistuessa metabolisen oireyhtymän hoitoon kuuluu iso joukko lääkkeitä yhtä aikaa käytettynä. Suurin osa kuitenkin joutuu turvautumaan lääkehoitoon jossain vaiheessa, ja lääkehoito on osoitettu hyödylliseksi oireyhtymän hoidossa.[lähde? ]
Lääkkeellisessä hoidossa pyritään hoitamaan verenpainetta sekä sokeri- ja rasva-arvoja, jos lääkkeetön hoito ei yksinään riitä. Kaikkien MBO-potilaiden lääkitykseen olisi hyvä kuulua pieniannoksinen aspiriini, ellei sille ole vasta-aiheita.[lähde? ] Lisäksi markkinoilla on uusia diabeteslääkkeitä, joilla voidaan vaikuttaa suoraan perusmekanismiin eli insuliiniherkkyyteen. Vielä ei ole kuitenkaan tarjolla juuri metabolisen oireyhtymän hoitoon tarkoitettua lääkettä. Tämän takia metabolisen oireyhtymän vuoksi voi joutua syömään jopa viittä eri lääkettä: veren hyytymiseen vaikuttavaa lääkitystä, ja lisäksi verenpaine, kolesteroli, diabetes ja lihavuus voivat jokainen vaatia oman lääkkeen.[lähde? ]
Jos riittäviä hoitotuloksia painonhallinnassa ei laihduttamisesta huolimatta ole saatu, voidaan laihtumisen apuna käyttää harkituissa tapauksissa lääkkeitä. Laihdutus on olennainen osa metabolisen oireyhtymän hoitoa. Pienikin painonpudotus ja liikunnan lisääminen vähentää sydäninfarktiin ja muihin liitännäistauteihin sairastumisen riskiä.
Aiheesta muualla

Metabolinen oireyhtymä (terveyskirjasto.fi)
Metabolinen oireyhtymä ennustaa valtimonkovettumatautia (väitös)[vanhentunut linkki]
Mikael Wigell

Mikael Wigell (s. 1977 Espoo) on suomalainen kansainvälisen politiikan ja talouden tutkija ja Ulkopoliittisen instituutin (UPI) tutkimusjohtaja.
Ura ja tutkimus

Wigell on vuodesta 2021 toiminut UPI:n tutkimusjohtajana. Tätä ennen hän toimi UPI:n Globaali turvallisuus -tutkimusohjelman johtajana seuraten tehtävässä UPI:n nykyistä johtajaa Mika Aaltolaa. Wigell on myös Tampereen yliopiston kansainvälisen poliittisen talouden dosentti ja kuuluu Maailman talousfoorumin asiantuntijaverkostoon.
Wigell väitteli kansainvälisen kehitystieteen tohtoriksi vuonna 2011 London School of Economics -yliopistossa. Hän on myös opiskellut Johns Hopkinsin yliopistossa (School of Advanced Studies) ja Åbo Akademissa. Hän on toiminut vierailevana tutkijana Oxfordin yliopiston Changing Character of War -keskuksessa sekä Torcuato di Tella -yliopistossa Buenos Airesissa, Argentiinassa. Wigell on toiminut Kansainvälisen suhteiden tutkimuksen seuran puheenjohtajana ja Suomen Kehityspoliittisen toimikunnan jäsenenä.
Tutkimustyössään Wigell on keskittynyt kansainvälisiin taloussuhteisiin, hybridiuhkiin, poliittisiin hallintojärjestelmiin, suurvaltastrategioihin sekä kansainvälisiin turvallisuuskysymyksiin. Wigell on geoekonomisen tutkimuksen kansainvälisiä pioneereja. Hän on myös keskeisesti vaikuttanut siihen käsitteistöön, joilla hybridiuhkia tutkitaan, kuten hänen ’hybrid interference’ ja ’democratic deterrence’ käsitteensä. Hänen luomaansa typologiaa poliittisista hallintojärjestelmistä käytetään laajasti demokratisaatio-tutkimuksissa.
Yksityiselämä

Wigell varttui Espoon Haukilahdessa. Hän on sittemmin asunut Turussa, Brysselissä, Bolognassa, Helsingissä, Lontoossa, Buenos Airesissa, Santiagossa ja Oxfordissa. Hän on pelannut käsipalloa pääsarjatasolla Suomessa ja osallistunut useisiin purjehduskisoihin, mukaan lukien Atlantin ylittävään matkaveneiden ARC-kisaan vuonna 2000.
Wigellin isä Clas-Håkan Wigell toimi pitkään Mercuri Internationalin toimitusjohtajana.
Mikael Rajala

Henri Mikael Johannes Rajala (s. 12. maaliskuuta 1987 Espoo) on suomalainen korkeushyppääjä. Hän edustaa Espoon Tapiot -seuraa. Häntä valmentaa Jouko Kilpi. Ennen  Kilpeä valmentajana toimi Reijo Jokela.
Rajala saavutti pronssia Kalevan kisoissa vuonna 2011 tuloksellaan 208 cm. Hänen ennätyksensä on 218 cm. Hänellä on maaotteluedustuksia.
Markus Kokkonen

| Markus Kokkonen |
| --- | --- |
 Markus keikalla
Henkilötiedot
Syntynyt: 20. toukokuuta 1986 (ikä 38)
Muusikko
Laulukielet:  suomi, englanti
Aktiivisena:  2005–
Tyylilajit:  iskelmä, rock, pop
Soittimet:  laulu
Yhtyeet:  The Charmants (2008–2009) Tähtihetki (2009–2010) Särkyneet Kitarat (2008–2012) Helminauha (2011–)
  [ Muokkaa Wikidatassa ] [ ohje ]  
Markus Juhani Kokkonen (s. 20. toukokuuta 1986 Lieksa) on suomalainen laulaja. Kokkonen on voittanut mm. Olavi Virta - Sininen huvimaja -laulukilpailun vuonna 2005. Iskelmälaulun Suomen mestaruuden hän voitti vuonna 2008 IskelmäNiityt -tapahtumassa Kiuruvedellä. Vuonna 2009 Kokkonen ylsi Seinäjoen Tangomarkkinat laulukilpailun finaaliin kolmen parhaan mieslaulajan joukkoon.
Kokkonen vaikuttaa tällä hetkellä Helminauha -yhtyeen laulusolistina.
Levytykset

Viisi ruusua -single (2009)
Tangomarkkinat 22 -kokoelma (2009)
Joulumieltä jokaiselle vol.3 -kokoelma (2009)
Toisesta todellisuudesta -single (2013)
Mitä tahdot -single (2013)
Helminauha -albumi (2017)
Miks ei aina voi olla lauantai -single (2021)
Aiheesta muualla

Helminauha -yhtyeen sivusto (Arkistoitu – Internet Archive)
Mascali

| Mascali |
| --- | --- |

 vaakuna
 Mascali
 Koordinaatit: 37°45′N, 15°12′E 
Valtio:  Italia
Alue:  Sisilia
Metropolikaupunki:  Catania
Väkiluku (2013):  14 007
Aikavyöhyke:  UTC+1
Infobox OKVirheellinen NIMI-arvo: 
Mascali on 14 000 asukkaan kaupunki Italiassa. Mascali sijaitsee Catanian metropolikaupungissa Sisilian saarella. Mascalin kaupunginjohtajana on ollut Silvestro Carota vuodesta 2003 lähtien.
Mascalilla on oma jalkapallojoukkueensa, Mascali Calcio, joka pelaa Sisilian alasarjoja.
Vuonna 1928 Etnan purkaus tuhosi silloisen 2 000 asukkaan kaupungin täysin.
Aiheesta muualla

Kuvia tai muita tiedostoja aiheesta Mascali Wikimedia Commonsissa
Catanian metropolikaupunki
Aci Bonaccorsi | Aci Castello | Aci Catena | Aci Sant’Antonio | Acireale | Adrano | Belpasso | Biancavilla | Bronte | Calatabiano | Caltagirone | Camporotondo Etneo | Castel di Iudica | Castiglione di Sicilia | Catania | Fiumefreddo di Sicilia | Giarre | Grammichele | Gravina di Catania | Licodia Eubea | Linguaglossa | Maletto | Maniace | Mascali | Mascalucia | Mazzarrone | Militello in Val di Catania | Milo | Mineo | Mirabella Imbaccari | Misterbianco | Motta Sant’Anastasia | Nicolosi | Palagonia | Paternò | Pedara | Piedimonte Etneo | Raddusa | Ragalna | Ramacca | Randazzo | Riposto | San Cono | San Giovanni la Punta | San Gregorio di Catania | San Michele di Ganzaria | San Pietro Clarenza | Sant’Agata li Battiati | Sant’Alfio | Santa Maria di Licodia | Santa Venerina | Scordia | Trecastagni | Tremestieri Etneo | Valverde | Viagrande | Vizzini | Zafferana Etnea
Miehistönkuljetusauto

Miehistönkuljetusauto (myös miehistönkuljetusyksikkö) on laajalti käytetty ajoneuvo paloasemien ja vapaapalokuntien erilaisiin tehtäviin. Ajoneuvot ovat usein varustettu ensiapu- ja alkusammutusvälineistöllä.
Käyttötarkoitukset

Miehistönkuljetusautoja käytetään miehistönkuljetukseen, koulutukseen, hälytystehtävillä, harjoituksissa, huoltotehtävillä ja ensivastetehtävillä.
Mihail Kozlov

| Mihail Kozlov> Henkilötiedot |
| --- | --- |
Syntynyt: 6. elokuuta 1978 (ikä 46)
Kansalaisuus:   Venäjä
Kyokushin-ottelija
Aktiivisena:  1996–
Pituus:  189 cm
Paino:  97–100 kg
Painoluokka:  Avoin, Superraskassarja
Kätisyys:  oikea
Vyöarvo:  2. dan
| Mitalit> Maa:   Venäjä.Miesten kyokushin karate.MM-kilpailut  | Mitalit> Maa:   Venäjä.Miesten kyokushin karate.MM-kilpailut  | Mitalit> Maa:   Venäjä.Miesten kyokushin karate.MM-kilpailut  | Maa:   Venäjä> Miesten kyokushin karate. |
| --- | --- | --- | --- |
|  Kultaa | Chiba 2009 | +90 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Osaka 2005 | +85 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Pronssia | 2004 | avoin |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Kultaa | 1999 | +90 kg |  |
|  Kultaa | 2001 | +90 kg |  |
|  Kultaa | 2002 | +90 kg |  |
|  Kultaa | 2003 | +90 kg |  |
|  Kultaa | 2004 | +90 kg |  |
|  Kultaa | 2006 | +90 kg |  |
|  Kultaa | 2007 | +90 kg |  |
|  Kultaa | 2008 | +90 kg |  |
|  Hopeaa | 2005 | +90 kg |  |
|  Pronssia | 2011 | +90 kg |  |
| Oyama Cup  | Oyama Cup  | Oyama Cup  |  |
|  Kultaa | Khabarovsk 2004 | avoin |  |
|  Kultaa | Khabarovsk 2006 | avoin |  |
|  Hopeaa | Khabarovsk 2000 | avoin |  |
|  Hopeaa | Khabarovsk 2001 | avoin |  |
IFK
| Dragon Cup  | Dragon Cup  | Dragon Cup  |  |
|  Kultaa | Nizhniy Novgorod 2011 | avoin |  |
Mihail Kozlov (ven. Михаил Козлов, s. 6. elokuuta 1978) on venäläinen karateka. Hän saavutti superraskaansarjan maailmanmestaruuden 2009 ja on yhdeksänkertainen Venäjän mestari.
Kilpaura

Kozlov saavutti ensimmäisen Venäjän mestaruutensa 1999 voitettuaan loppuottelussa Anatoliy Lupalon.
2000 Kozlov sijoittui toiseksi Venäjän Oyama Cupissa hävittyään loppuottelussa Sergei Plekhanoville.
2001 Kozlov saavutti toisen kerran hopeaa toukokuussa Venäjän Oyama Cupissa hävittyään tällä kertaa loppuottelussa Sergei Semenoville. Myöhemmin samana vuonna Kozlov voitti toisen Venäjän mestaruutensa Vyacheslav Lyubimkinia vastaan käydyssä loppuottelussa.
2002 Kozlov voitti kolmannen kerran Venäjän mestaruuden. Hän kohtasi voitokkaasti loppuottelussa Andrey Stepinin.
2003 Kozlov jatkoi menestystään voitettuaan jo neljännen kerran Venäjän superraskaansarjan mestaruuden. Tällä kertaa hän voitti loppuottelussa Artem Pukasin. Kozlov oli mukana marraskuussa MM-kilpailussa, jossa hän sijoittui 64 parhaan joukkoon. Hän voitti avauskierroksella Jan Soukupin ja toisella kierroksella Hiroyuki Owatarin. Kozlovin turnaus päättyi kolmannella kierroksella hävittyään Marcos Furlanille.
2004 oli Kozlovin menestyksekkäin vuosi voitettuaan aluksi Venäjän mestaruuden Alexander Pichkunovia vastaan. Tämän jälkeen hän saavutti pronssia Japanin mestaruuskilpailuissa avoimessasarjassa. Joulukuussa Kozlov saavutti ensimmäisen mestaruutensa Venäjän Oyama Cupissa, joka käytiin myös avoimessasarjassa.
2005 Kozlov jäi poikkeuksellisesti hopealle hävittyään Venäjän mestaruuskilpailujen loppuottelussa Sergei Plekhanoville.
2007 Kozlov oli mukana World Openissa, jossa hänen turnaus jäi toiselle kierrokselle hävittyään Tatsuya Muratalle.
Kozlov saavutti 2009 maailmanmestaruuden yli 90-kiloisten sarjassa voitettuaan loppuottelussa Zahari Damjanovin.
Kilpaura > Siirtyminen IFK-liittoon

Kozlov siirtyi pian maailmanmestaruuden jälkeen Kyokushinin IFK-liittoon, jossa hän voitti Venäjän avoimensarjan turnauksen joulukuussa 2011. Hän voitti loppuottelussa Arsen Hachatryanin.
Mascarenotus grucheti

| Mascarenotus grucheti> Uhanalaisuusluokitus |
| --- | --- |
 Hävinnyt  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Mascarenotus
Laji::  grucheti
Kaksiosainen nimi
 Mascarenotus grucheti  Mourer-Chauviré, Bour, Moutou & Ribes, 1994 
Katso myös
   Mascarenotus grucheti Wikispeciesissä  
Infobox OKNimi-testi OKIUCN-testi OK: 
Mascarenotus grucheti on ollut pieni pöllö, jonka elinalue oli Maskareenien saari Réunion, mutta se on kuollut sukupuuttoon todennäköisesti pian sen jälkeen kun saari 1600-luvun alussa asuttiin ennen kuin eläviä lintuja on kuvattu. Se tunnetaan vain subfossiilisina luina. Se kuuluu sukuun Mascarenotus ja on todennäköisesti hyvin samannäköinen ja -kokoinen kuin sarvipöllö, mutta jalat ovat paljaat. Mascarenotus-pöllöt ovat kuitenkin läheisintä sukua pöllösille. Sillä oli pitkät jalat, ja se ei ehkä ollut kovin lentokykyinen. Sen ravintoa ovat todennäköisesti olleet pikkulinnut.
Linnusta ei ole aikalaismainintoja, ja se on ollut joko hyvin piilossa elävä tai se on kuollut sukupuuttoon ennen sukulaisiaan. Se ei sisälly siihen kattavaan luetteloon paikallisista eläimistä, jonka Dubois teki 1671–1672. Tuolloin ainoita saarelle tuotuja saalistavia eläimiä olivat siat.
Sen häviäminen on todennäköisesti johtunut metsien hävittämisestä ja saarelle tuoduista saalistajista.
Aiheesta muualla

Mascarenotus_grucheti (Mascarenotus grucheti) BirdLife International Data Zone. (englanniksi)
Mascarenotus murivorus

| Mascarenotus murivorus |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Mascarenotus
Laji::  murivorus
Kaksiosainen nimi
 Mascarenotus murivorus  Milne-Edwards, 1873 
Katso myös
   Mascarenotus murivorus Wikispeciesissä   Mascarenotus murivorus Commonsissa 
Infobox OKNimi-testi OKIUCN-testi OK: 
Mascarenotus murivorus oli pieni Maskareenien Rodrigues-saarella elänyt pöllölintu, joka on kuollut sukupuuttoon. Se kuuluu Mascarenotus-sukuun.
Monien Maskareeneilla elävien maalintujen tavoin Mascarenotus murivorus on selvästi sukua Etelä-Aasian taksonomiselle ryhmälle, tässä tapauksessa ilmeisesti Australasian haukkapöllöille. Ne ovat kuitenkin kehittyneet enemmänkin muistuttamaan pieniä pöllösiä, ja saarilla elävien pöllöjen yleiseen tapaan niiden jalat ovat suhteessa pidentyneet, joten ne saattoivat elää enemmän maan pinnalla.
Julien Tafforet antaa vuodelta 1726 linnusta hyvän kuvauksen. Joskus on oletettu, että François Leguat olisi maininnut juuri tämän linnun kuvauksessaan vuodelta 1708, mutta kyseessä näyttää olevan erehdys.
Aiheesta muualla

Mascarenotus_murivorus (Mascarenotus murivorus) BirdLife International Data Zone. (englanniksi)
Medetomidiini

| --- | --- |

Medetomidiini
Systemaattinen (IUPAC) nimi
5-[1-(2,3-dimetyylifenyyli)etyyli]-1H-imidatsoli
Tunnisteet
CAS-numero: 86347-14-0
ATC-koodi: QN05CM91
PubChem CID: 68602
DrugBank: DB00633
Kemialliset tiedot
Kaava: C13H16N2 
Moolimassa: 200,279 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 94%
Metabolia: Hepaattinen
Puoliintumisaika: 4 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Medetomidiini on synteettinen lääkeaine jota käytetään sekä anestesiassa että kivunlievityksessä[lähde? ], sitä valmistetaan usein hydrokloridisuolana. Sen kauppanimi on Domitor; valmiste jossa on sekä medetomidiinia[lähde? ] ja sen stereoisomeeria deksmedetomidiinia, myydään kauppanimellä Dexdomitor[lähde? ], ja se on medetomidiinia vahvempaa. Medetomidiini on vaikutuksiltaan adrenaliinin kaltainen[lähde? ] ja sitä voidaan annostella intravenoosisesti steriiliin veteen liuotettuna.
Muita samankaltaisia yhdisteitä kuten ksylatsiinia tai detomidiinia[lähde? ] käytetään huomattavasti harvemmin pieneläinkirurgiassa kuin medetomidiinia[lähde? ]. Se yhdistetään usein opioidiin, kuten butorfanoliin tai buprenorfiiniin[lähde? ], ja käytetään näin esilääkityksenä eläinten anestesiassa.[lähde? ]
Aiheesta muualla

Uutta lääkkeistä: Deksmedetomidiini (Arkistoitu – Internet Archive) sic! 2/2012
PubChem: Medetomidine (englanniksi)
Kyoto Encyclopedia of Genes and Genomes (KEGG): Medetomidine (englanniksi)
ChemBlink: Medetomidine (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mekaaninen rapautuminen

Mekaaninen rapautuminen eli fysikaalinen rapautuminen on kallioperän rikkoontumista fysikaalisten tekijöiden vaikutuksesta. Tällaisiin fysikaalisiin tekijöihin kuuluu muun muassa lämpötilan vaihtelu. Kysymys on tällöin lämpölaajenemisesta lämpötilan noustessa ja rakenteen kutistumisesta lämpötilan laskiessa. Mannerilmastossa, jossa lämpötilan vaihtelu on suurempaa kuin meri-ilmastossa, mekaaninen rapautuminen on yleisempää. Mekaanista rapautumista tapahtuu eniten kuumilla ja kuivilla alueilla sekä kylmillä, jäätikköisillä alueilla. Rapautumiseen vaikuttavat kallioperän sisältämien mineraalien ominaisuudet, kuten mineraalin väri lämpenemiseen. Mekaanista rapautumista aiheuttavat myös pakkanen ja kasvien juuret. Jäätikköjokien vaikutukset paitsi kuluttavat kallioperää, myös rikkovat sitä. Etenkin kallioperän siirrosvyöhykkeillä jäätiköt saattavat aiheuttaa mekaanista rapautumista. Myös maanjäristykset voivat rikkoa kalliota ja aiheuttaa mekaanista rapautumista.
Mekaaninen paperi

Mekaaninen paperi on paperia, joka ei perustu selluloosalle, vaan pääasiassa jauhimessa jauhetulle hiokkeelle, hierteelle, kuumahierteelle tai kemihierteelle perustuvalle mekaaniselle massalle. Tyypillisiä mekaanisia papereita ovat sanomalehtipaperit. Sanomalehtipaperissa voi tosin olla jonkin verran selluloosaa mukana vetolujuuden parantamiseksi.